**Elukoha registreerimine**

Elukohateate esitamiseks tuleb isikul kas

1. sisenedes id kaardi abil portaali <http://www.eesti.ee> ning esitada avaldus elektrooniliselt;
2. või pöörduda Rae Vallavalitsusse (Aruküla tee 9, Jüri alevik);
3. või esitada avaldus elektrooniliselt (kõigi avalduses märgitud täisealiste isikute digitaalallkirjadega) e-postile merike.liiv@rae.ee

Kaasa tuleb võtta:
• isikut tõendav dokument
• ruumi kasutust tõendav dokument

Kontakttelefon: 605 6756
E-post: merike.liiv@rae.ee

**Meelespea elukohateate esitajale**
1. Täitke elukohateade trükitähtedega.
2. Ruumi omaniku nõusolek tuleb elukohateatele võtta:
- kui elukohateate esitaja ei ole ruumi omanik;
- puudub üürileping või muu dokument, mis kinnitab ruumi kasutamise õigust elukohateatele kantud isikute poolt.
3. Elukohateatele lisatakse:
- **kaasomandis oleva ruumi aadressiandmete esitamisel elukohateatel - kaasomanike või nende esindajate nõusolek;**

* elukohateate esitamisel posti teel - koopia esitaja ning teiste avalduses märgitud täiealiste isikute isikut tõendava dokumendi isikuandmetega leheküljest;
* kui elukohateate esitaja ei ole ruumi omanik ja ruumi kasutamise õigus on dokumenteeritud - ruumi kasutamise õigust tõendava dokumendi koopia;
* kui elukohaandmetena teatatakse Eesti laevaregistrisse kantud laev ja selle kodusadama järgne kohalik omavalitsusüksus - laevapere liikmeks olemist tõendava dokumendi koopia;
* Kui ruumi omanik on andnud elukohateatele nõusoleku, kuid ise isiklikult kohale ei tule, siis on kohustuslik esitada avalduse juurde ka omaniku isikut tõendava dokumendi koopia
4. Ruumi kasutamise õigust tõendavaks dokumendiks on:
- üürileping;
- allüürileping;
- tasuta kasutamise leping;
- elamuühistu (-kooperatiivi) põhikiri;
- muu seaduses sätestatud dokument.
5. Teise kasutatava elukoha ja sideaadressi andmetel on ainult informatiivne tähendus.
6. Sideaadressi võib esitada ka eraldi elukohateatega, muutmata elukoha või teise kasutatava elukoha aadressiandmeid.